पहले जब छोटेलाल खरवार ने आरोप लगाया तो लगा कि ये ऐसे ही है, लेकिन एक के बाद लगातार 4 दलित सांसदों ने सीएम योगी के ख़िलाफ मोर्चा दिया. यहां तक के सिकंद्राबाद के सांसद बाबूलाल चौधरी ने भी सीएम योगी के खिलाफ शिकायती पत्र लिख दिया. लगातार बीजेपी सांसदों के सामने आते चिट्ठियों से सवाल उठने लगा कि आखिर जब बड़े से बड़े नेता बीजेपी आलाकमान के डर से मुंह नहीं खोलते हैं, वहां ये सांसद लगातार चिट्ठी लिखे जा रहे हैं. इस मामले में साजिश की बू आने लगी. मामला तब और साफ हो गया जब योगी के समर्थन में 5 दलित सांसद आ गए. इन सांसदों ने ना सिर्फ योगी के अच्छे व्यवहार की गवाही दी, बल्कि अपने क्षेत्रों में काम और बजट पास करना भी बताया.